SET ปิดเช้าลบ 7.39 จุด KBANK ซื้อขายสูดสุด 1.89 พันลบ. บ่ายคาดผันผวน
SET ปิดเช้าลบลบ 7.39 จุด หรือ 0.48% มาที่ 1,519.35 จุด มูลค่าซื้อขายที่ 21,315.11 ล้านบาท บ่ายคาดดัชนีจะแกว่งตัวในกรอบ 1,515-1,530 จุด ใกล้เคียงกับช่วงเช้าที่ผ่านมา
6 พ.ค. 2558

ผู้สื่อข่าวรายงานว่า ตลาดหุ้นไทยดัชนี SET ปิดตลาดช่วงเช้า (6 พ.ค.) ลบ 7.39 จุด หรือ 0.48% มาที่ 1,519.35 จุด สูงสุดที่ 1,531.75 จุด ต่ำสุดที่ 1,516.71 จุด มูลค่าซื้อขายที่ 21,315.11 ล้านบาท
นายปริญทร์ กิจจาทรพิทักษ์ ผู้อำนายการฝ่ายวิเคราะห์หลักทรัพย์ บล.เคจีไอ (ประเทศไทย) เปิดเผยถึงตลาดหุ้นไทยช่วงเช้าที่ผ่านมาผันผวนอิงแดนลบ โดยเคลื่อนไหวในทิศทางเดียวกับตลาดหุ้นอื่นในภูมิภาคที่ส่วนใหญ่อยู่ในแดนลบ ซึ่งมองว่าเป็นผลมาจากตลาดหุ้นสหรัฐที่ปรับตัวลดลงในช่วงวันหยุดยาวของไทยที่ผ่านมา เนื่องจากตัวเลขเศรษฐกิจหลายตัวออกมาไม่ดีเท่าที่ควร จึงส่งผลกระทบต่อตลาดหุ้นอื่นทั่วโลก
ขณะที่นักลงทุนเกิดความกังวลต่อภาวะเศรษฐกิจในประเทศว่าจะเกิดการชะลอตัวมากกว่าเดิมหรือไม่ เนื่องจากธนาคารแห่งประเทศไทย (ธปท.) มีการปรับลดอัตราดอกเบี้ยนโยบายลงถึง 2 ครั้งติดต่อกันแสดงถึงแนวโน้มเศรษฐกิจที่ไม่ดีในช่วงนี้
แนวโน้มการลงทุนบ่ายนี้ คาดว่าดัชนีหุ้นไทยจะแกว่งตัวในกรอบ 1,515-1,530 จุด ใกล้เคียงกับช่วงเช้าที่ผ่านมา
…
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
KBANK มูลค่าการซื้อขาย 1,892.44 ล้านบาท ปิดที่ 201.00 บาท ลดลง 9.00 บาท
PTT มูลค่าการซื้อขาย 1,335.64 ล้านบาท ปิดที่ 362.00 บาท เพิ่มขึ้น 6.00 บาท
TRUE มูลค่าการซื้อขาย 1,231.59 ล้านบาท ปิดที่ 11.70 บาท ลดลง 0.50 บาท
KTB มูลค่าการซื้อขาย 1,025.42 ล้านบาท ปิดที่ 19.50 บาท ลดลง 0.50 บาท
SCB มูลค่าการซื้อขาย 870.27 ล้านบาท ปิดที่ 158.50 บาท ลดลง 0.50 บาท